Դենիս Չեռնով

**Դենիս Յուրևիչ Չեռնով** (), ), ռուս ռեժիսոր-մուլտիպլիկատոր, սցենարիստ և հնչյունավորող դերասան: «Սմեշարիկներ» մուլտֆիլմի ստեղծողներից մեկը և «Պետերբուրգ» ստուդիայի բոլոր աշխատանքների գլխավոր ռեժիսոր:

## Կենսագրություն
Դենիս Չեռնովը ծնվել է 1970 թվականի հունիսի 10-ին, Լենինգրադում:

1991 թվականին ավարտել է Մուխինի անվան ուսումնարանին կից նկարչական դասընթացները և անիմատորների դասընթացը «Պանորամա» ստուդիայում:

1991 թվականից մինչև 1993 թվականը աշխատել է «Պանորամա» ստուդիայում` որպես անիմատոր:

1993-1995 թվականներին աշխատել է ООО «Zis»-ում` որպես նկարիչ-անիմատոր:

1995-1997 թվականներին աշխատել է Ռինատ Գազիզովի հետ` նկարահանելով տեսահոլովակներ և գովազդներ:

1997-2003 թվականներին աշխատել է «Մելնիցա» ստուդիայում` որպես ռեժիսոր-մուլտիպլիկատոր: Հայտնիություն է ստացել 2000 թվականին` «Զմրուխտե քաղաքի արկածները» մուլտսերիալի վերջին սերիան թողարկելուց հետո: Մասնակցել է «Քիթ Թզուկ» ստուդիայի առաջին լիամետրաժ մուլտֆիլմի բեմադրման մեջ, որը բեմադրել է Իլյա Մաքսիմովը, ինչպես նաև` օգնել է Կոնստանտին Բրոնզիտին «Աստվածություն» մուլտֆիլմի ստեղծման ժամանակ:

2003 թվականին Դենիս Չեռնովին և «Մելնիցա» ստուդիայի շատ անիմատորներին և ռեժիսորներին ուղարկում են չվարձատրվող արձակուրդ: Իմանալով դրա մասին` Սալավատ Շայխինուրովը` «Սմեշարիկներ» նախագծի գեղարվեստական ղեկավարը, զանգահարել է Դենիսին և առաջարկել մասնակցել նախագծին` որպես ռեժիսոր: Չեռնովը համաձայնել է և այդ պահից էլ աշխատանքի անցել նոր անիմացիոն «Պետերբուրգ» ստուդիայում:

2003-2007 թվականներին Դենիս Չեռնովը նկարահանել է 42 դասական էպիզոդներ:

2007-2011 թվականին զբաղվել է ռուսական առաջին լիամետրաժ համակարգչային «Սմեշարիկներ: Սկիզբ» մուլտֆիլմի նկարահանմամբ, որը նկարահանվել է Ալեքսեյ Լեբեդևի սցենարով:

Առաջին ֆիլմը թողարկելուց հետո Չեռնովը սկսել է աշխատել «Սմեշարիկներ: Լեգենդ ոսկե վիշապի մասին» մուլտֆիլմի վրա: Սցենարի առաջին տարբերակը գրվել է Ալեքսեյ Լեբեդևի կողմից, սկայն Չեռնովը չի հավանել նրա սցենարը և առաջարկել է իր սցենարի տարբերակը, որը գրել էին Դմիտրի Յակովենկոյի հետ, որը «Պին-Կոդ» սպին-օֆի սցենարիստն էր և «Բարբոսկիններ» մուլտսերիալի խմբագիրը:

2021 թվականի նոյեմբերի 18-ին «Պետերբուրգ» ստուդիայում եռաչափ գրաֆիկայով լույս է տեսել «Փափուկ Բում» լիամետրաժ մուլտֆիլմը:

### Անձնական կյանք
Երկրորդ կինը` Էլվիրա Գիզատուլինան, անիմատոր է: Այս ամուսնությունից ունեցել է մեկ որդի` Նիկիտան:

Երրորդ կինը` Տատյանա Բելովան, «Սմեշարիկներ»-ի նոր եթերաշրջանի առաջատար սցենարիստն է:

Երկու նախկին կանանց հետ մինչև հիմա էլ ջերմ հարաբերություններ է պահպանում:

Երեխաները` Եվգենի Չեռնովն է,, Նիկիտա Չեռնովը և Տիմոֆեյ Չեռնովը:

## Ֆիլմագրություն
### Ռեժիսորական աշխատանքները

* 2000 թվական` Զմրուխտե քաղաքի արկածները. Արքայադուստր Օզման
* 2000 թվական` Բարի առավոտ
* 2003-2007 թվականներ` Սմեշարիկներ

* 2011 թվական` «Սմեշարիկներ: Սկիզբ»
* 2016 թվական` Սմեշարիկներ: Լեգենդ ոսկե վիշապի մասին
* 2017 թվական` «Սմեշարիկներ: Համացանցի այբուբեն»
* 2018 թվական` «Սմեշարիկներ: Դեժավյու»
* 2020 թվական` ներկայումս` «Սմեշարիկներ: Նոր եթերաշրջան»
* 2021 թվական` «Փափուկ Բում»
* 2022 թվական` «Ֆիննիկ»
* 2023 թվական` «Ֆիննիկ» 2

### Համառեժիսոր
* 2003 թվական` Քիթ Թզուկ (ռեժիսոր` Իլյա Մաքսիմով)

### Սցենարի հեղինակ
* 2000 թվական` Բարի առավոտ
* 2016 թվական` Սմեշարիկներ: Լեգենդ ոսկե վիշապի մասին
* 2018 թվական` Սմեշարիկներ: Դեժավյու
* 2022 թվական` Ֆիննիկ
* 2028 թվական` Ենիսեյի հեքիաթները` Տատյանա Բելովի հետ միասին

### Հնչյունավորման դերասաններ
* 2004 թվական` Սմեշարիկներ` *պրոֆեսորը ռադիոյում («Անբարեկիրթը»)*
* 2011 թվական` Սմեշարիկներ: Սկիզբ` *անտուն, Ժյուլեն*
* 2016 թվական` Սմեշարիկներ: Լեգենդ ոսկե վիշապի մասին` **շաման**
* 2018 թվական` Սմեշարիկներ: Դեժավյու` *Մութ ասպետ*
* 2021 թվական` Սլաստեններ` *Չերնիշ (Սերիա 9)*

### Նկարիչ անիմատոր
* 2000 թվական` Զմրուխտե քաղաքի արկածները

## Պարգևներ և մրցանակներ
#### «Սմեշարիկներ: Սկիզբ» (2011 թվական)

* 2012 թվական` 21-րդ «Ոսկե վիտյազ» բարոյա-հոգեբանական ֆիլմի միջազգային կինոֆորում. Գրան-պրի` «Սմեշարիկներ: Սկիզբ» լիամետրաժ անիմացիոն ֆիլմի համար (ռեժիսոր` Դենիս Չեռնով):

#### «Սմեշարիկներ: Լեգենդ ոսկե վիշապի մասին» (2016 թվական)
* 2017-2022 թվականներ` Անիմացիոն կինոյի բաց ռուսական փառատոն Սուզդալում. Ժյուրիի մրցանակ` «Լավագույն լիամետրաժ «Սմեշարիկներ: Լեգենդ ոսկե վիշապի մասին» մուլտֆիլմի համար»
* 2017 թվական` Իկար (kինոմրցանակ): «Ֆիլմը տոմսարկղում» անվանակարգի դափնեկիր` «Սմեշարիկներ: Լեգենդ ոսկե վիշապի մասին»

#### «Ֆիննիկ» (2022 թվական)
* 2023 թվական` 21-րդ «Ոսկե արծիվ» մրցանակի հանձման արարողություն` հաղթանակ «Լավագույն անիմացիոն ֆիլմ» անվանակարգում:
* 2023 թվական` 28-րդ Անիմացիոն կինոյի բաց փառատոն Սուզդալում. հաղթանակ «Լավագույն լիամետրաժ ֆիլմ» անվանակարգում:

## Ծանոթագրություններ